Mal-539 immigrant iddaħħlu fl-Italja fi tmiem il-ġimgħa li għadda. L-immigranti ġew salvati mill-gwardja tal-kosta Taljana wara li d-dgħajsa li kienu fuqha kienet qed tegħreq. L-immigranti daħlu f'Lampedusa. Is-Sindku ta' Lampedusa Toto Martello ddeskriva din l-operazzjoni ta' salvataġġ bħala l-akbar żbark ta' immigranti fl-aħħar xhur. F'Mejju li għadda, aktar minn elf immigrant daħlu f'Lampedusa fi spazju ta' ftit sigħat.